જ્ઞાનના જેઓ ભંડાર છે તેવા મોટા મોટા તપસ્‍વીઓ ૫ણ મૃગનયની એવી સ્‍ત્રીના ચંદ્રમુખને જોઇને વિચલિત થઇ જાય છે કારણકે ભગવાનની માયા જ ખરેખર સ્‍ત્રીરૂ૫થી પ્રગટે છે. સ્‍વયં સંયમરૂ૫ શિવજી ભગવાનના મોહિની રૂ૫ને જોઇને કામાતુર થઇ ગયા હતા. ૫રાશર અને વિશ્વામિત્ર જેવા જ્ઞાનીઓની તો વાત જ શું કરવી? એટલે કે જ્ઞાન પુરૂષવાચક હોવાના કારણે સ્‍ત્રીવાચક માયાની તરફ આકૃષ્‍ટ થઇ જ જાય છે. પરંતુ ભક્તિ સ્‍વયં સ્‍ત્રીવાચક છે અને જો કે નારી નારીની તરફ આકૃષ્‍ટ થતી નથી એટલે ભક્તિ માયાના ફંદામાં ફસાતી નથી. માયા તો પ્રભુના દરબારની ક્ષુદ્ર નર્તકી જ છે અને ભક્તિ પ્રભુની પ્રેમિકા છે, એટલે જેના હૃદયમાં પ્રભુની ભક્તિનો નિવાસ છે ત્‍યાં સ્‍વયં ભગવાન નિવાસ કરે છે ત્‍યાં અન્‍ય કોઇ ઉપાધિ આવી શકતી નથી કારણકેઃતે હૃદયમાં ભક્તિનું આસન જોઇને માયા શાંત થઇ જાય છે.